
CONSILIUL JUDEŢEAN


HOTĂRÂRE
privind acordarea Titlului de 
”Cetăţean de Onoare al Judeţului Bistriţa-Năsăud” 
domnului Academician Prof. Univ. Dr. IOAN-AUREL POP


	Consiliul Judeţean Bistriţa-Năsăud, întrunit în şedinţă ordinară, în data de 27.11.2018, în prezenţa a 31 de consilieri judeţeni;
	Având în vedere:
· Expunerea de motive nr.IX/23361 din 14.11.2018 a Preşedintelui Consiliului Judeţean Bistriţa-Năsăud; 
· raportul nr.I/23364 din 14.11.2018 al Direcției administrație locală din cadrul Consiliului Judeţean Bistriţa-Năsăud;
· recomandarea domnului Conf. Univ. Dr. Mircea Leontin Mureșianu, înregistrată la Consiliul Județean Bistrița-Năsăud cu nr.IX/23346 din 13.11.2018;
· recomandarea domnului Prof. Univ. Dr. Mircea Gelu Buta, înregistrată la Consiliul Județean Bistrița-Năsăud cu nr.IX/22965 din 07.11.2018;
· recomandarea domnului Prof. Manea Angelo Aurelian – consilier judeţean, înregistrată la Consiliul Județean Bistrița-Năsăud cu nr.IX/22872 din 06.11.2018;
· prevederile Regulamentului privind acordarea Titlului de ”Cetăţean de Onoare al Judeţului Bistriţa-Năsăud”, aprobat prin Hotărârea Consiliului Judeţean Bistriţa-Năsăud nr.143/2013, privind aprobarea Statutului judeţului Bistriţa-Năsăud, cu modificările și completările ulterioare;
· raportul nr.IB/24393 din 27.11.2018 al Comisiei de cultură.

În temeiul prevederilor art.91 alin.(1) lit.f), art.98 și art.115 alin.(1) lit. c) din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1 Se acordă Titlul de ”Cetăţean de Onoare al Judeţului Bistriţa-Năsăud” domnului Prof. Univ. Dr. IOAN-AUREL POP, rector al Universității Babeș-Bolyai Cluj-Napoca, Președinte al Academiei Române, în semn de înaltă apreciere a contribuţiei la cunoaşterea şi promovarea istoriei poporului român în cultura universală.

	Art.2 Prezenta hotărâre a fost adoptată cu un număr de 31 de voturi ”pentru”.

Art.3 Cu ducerea la îndeplinire a prevederilor prezentei hotărâri se încredinţează Serviciul administraţie şi relaţii publice şi Compartiment cabinet preşedinte din cadrul Consiliului Judeţean Bistriţa-Năsăud.  

Art.4 Prezenta hotărâre se comunică de către Serviciul administrație și relații publice cu:
· [bookmark: _GoBack]Domnul Ioan-Aurel Pop;
· Direcția administrație locală;
· Compartiment cabinet președinte;
· Instituţia Prefectului-judeţul Bistriţa-Năsăud.





        PREŞEDINTE                                      Contrasemnează:
       EMIL RADU MOLDOVAN                       SECRETARUL JUDEŢULUI
                                                                        MICA OPREA

